וילה גטי

**וילה גטי** (באנגלית: **Getty Villa**) היא מוזיאון אמנות הממוקם בקצה המזרחי של חוף מאליבו בשכונת פסיפיק פליסיידס בלוס אנג'לס, קליפורניה. וילה גטי, היא אחד משני הקמפוסים של מוזיאון פול גטי, לצד מרכז גטי. היא מוקדשת לחקר האמנות והתרבות של יוון העתיקה, רומא ואטרוריה. האוסף כולל 44,000 עתיקות יווניות, רומיות ואטרוסקיות. תוכנית התואר השני בשימור ארכאולוגי ואתנוגרפי של אוניברסיטת קליפורניה בלוס אנג'לס בשיתוף עם קרן גטי ממוקמת בקמפוס זה.

## היסטוריה
ימין|ממוזער|הכניסה לוילה גטי|240x240 פיקסלים
בשנת 1954, איל הנפט ז'אן פול גטי פתח גלריה בסמוך לביתו בפסיפיק פליסיידס. כשהמקום נעשה צר מלהכיל את האוסף שלו הוא בנה מוזיאון שני, וילה גטי, על שטח במורד הגבעה מהגלריה המקורית. הוילה עוצבה בהשראת הוילה של הפפירוסים בהרקולנאום ושילב פרטים נוספים ממספר אתרים עתיקים אחרים.

הוא תוכנן על ידי האדריכלים רוברט אי. לנגדון ג'וניור וארנסט סי. וילסון ג'וניור. הוא נפתח בשנת 1974, אך גטי, שמת בשנת 1976, לא הספיק לבקר בו. לאחר מותו, קיבל המוזיאון 661 מיליון דולר מעזבונו והחל לתכנן קמפוס גדול בהרבה, מרכז גטי, בברנטווד הסמוכה. כדי לענות על צורכי השטח הכוללים של המוזיאון הוחלט לפצל את המוזיאון בין שני המיקומים, כאשר וילה גטי תכיל את העתיקות היווניות, הרומיות והאטרוסקיות.

בשנת 1993, נבחרו האדריכלים, רודולפו מצ'אדו וחורחה סילבטי, לתכנן שיפוץ של וילה גטי. בשנת 1997, חלקים מאוסף העתיקות של המוזיאון הועברו זמנית לתצוגה במרכז גטי, עד לאחר השיפוץ.

המוזיאון נפתח מחדש ב-28 בינואר 2006 לאחר שיפוץ נוסף. התצוגה אורגנה לפי נושאים, למשל, אלים ואלות, דיוניסוס והתיאטרון, סיפורי מלחמת טרויה ועד. התוכנית האדריכלית החדשה המקיפה את הוילה נועדה לדמות חפירה ארכאולוגית. בשנים 2016–2018 אורגן מחדש האוסף בסדר כרונולוגי תוך הדגשת נושאים היסטוריים-אמנותיים.

ביוני 2022 אירחה הוילה את מנהיגי חצי הכדור המערבי לארוחת ערב, שאורגנה על ידי הנשיא ג'ו ביידן והגברת הראשונה ג'יל ביידן לכבוד הפסגה התשיעית של מדינות אמריקה .
[ממוזער|ה[פריסטיל הפנימי|267x267 פיקסלים]]

## המתחם
[ממוזער|200x200px|מבט אווירי על וילה גטי, הבניין עם הגג האדום במרכז ימין, והאזור שמסביב, לפני [השרפות בלוס אנג'לס (2025)|השריפות בלוס אנג'לס 2025|ימין]]
קומפלקס המוזיאון יושב על גבעה המשקיפה על האוקיינוס השקט, הנמצא במרחק של כ-90 מהכניסה למתחם. ביתן כניסה חיצוני בשטח של 230 מ"ר נבנה בתוך הגבעה ליד חניון בן ארבע הקומות, בקצה הדרומי של הפריסטיל החיצוני. ממערב למוזיאון נמצא תיאטרון יווני חיצוני בן 450 מושבים.

התיאטרון פונה לצד המערבי של הוילה ומשתמש בכניסה שלו כבמה. מצפון-מערב לתיאטרון נמצא מתחם בן שלוש קומות, בגודל של 1400 מ"ר, ובו חנות המוזיאון בקומה התחתונה, בית קפה בקומה השנייה וחדר אוכל פרטי בקומה העליונה. מצפון לוילה נמצא אולם מקורה בן 250 מושבים. על הגבעה שמעל המוזיאון נמצאים בית החווה הפרטי המקורי של גטי ואגף המוזיאון שגטי הוסיף לביתו בשנת 1954. כיום הם משמשים כמשרדים, חדרי ישיבות וספרייה. למרות שאינו פתוח לקהל הרחב, הקמפוס כולל את קברו של ג'יי פול גטי על הגבעה שמאחורי בית החווה.

בשיפוץ המוזיאון בשנת 2006 נוספו 58 חלונות הפונים אל הפריסטיל הפנימי וחלון תקרה נפתח מעל האטריום.

### גנים
ישנם ארבעה גנים שונים בשטח וילה גטי, עם צמחים מקומיים מהים התיכון המשוייכים לתקופות הרלוונטיות, היוונית והרומית. הגן הגדול ביותר הוא הפריסטיל החיצוני, העתק מדויק של זה שבוילה של הפפירוסים, במרכזה בריכה באורך 67 מטרים. עיצובי גינון רומיים מסורתיים משוכפלים עם צמחים מסוג ער אציל, אשכרוע, הרדוף ומורן. שורות של דקלי תמר ניצבות בכל אחד מהצדדים הארוכים של גן הפריסטיל החיצוני. בכל פינה עצי רימון מוקפים בצמחי נוי כמו קוציץ, קיסוס, צמחי לבנה, אזוביון ואירוס. עותקים של פסלי ברונזה רומיים שנמצאו בחפירות הוילה של הפפירוסים ובמקומות אחרים פזורים ברחבי הגן.
ממוזער|מזרקת הפסיפס|205x205 פיקסלים
ממערב לפריסטיל החיצוני נמצא גינת עשבי התיבול, שם גדלים עשבי תיבול מסורתיים שמקורם בטקסטים רומיים עתיקים יחד עם מגוון עצי פרי: רימון, תאנה, משמש, תפוח, הדרים ואגסים. הגן מוקף גפנים, ותוחם על ידי מטע זיתים הנטוע על טרסות מעל הגן. בכיוון מזרח ממוקם הגן השלישי, קטן ומבודד, מוקף בעצי דפנה ודולב. המאפיין העיקרי שלו הוא העתק מדויק של מזרקת הצדפות והפסיפס המפורסמת בבית המזרקה הגדולה בפומפיי.

הגן הרביעי והאחרון הוא הפריסטיל הפנימי. כמו הפריסטיל החיצוני, במרכזה ניצבת בריכה ארוכה וצרה, מחופה בשיש, מהווה את מרכז הגינון. לאורך כל צד נמצאים העתקים של פסלי ברונזה נשיים מהוילה של הפפירוסים שעוצבו כך שייראו כאילו הן שואבות מים מהבריכה. בכל פינה בגן יש העתק של מזרקת שיש לבנה, וישנן מספר העתקי ברונזה של פסלים יווניים מפורסמים כמו נושא הרומח ופסלי ראש של פילוסופים יוונים כמו פיתגורס ודמוקריטוס.

## אוסף
מתוך כ-44,000 עתיקות באוצרות המוזיאון, כ-1,400 מוצגים בתערוכה.

הוילה מציגה את "Getty kouros ", אשר המוזיאון מתאר כ"יווני, בערך 530 לפנה"ס, או זיוף מודרני" מכיוון שהניתוח המדעי אינו חד משמעי באשר לשאלה האם ניתן לתארך את פסל השיש לתקופה היוונית. אם הוא אכן מקורי, אזי הוא אחד משנים עשר קורוס בגודל טבעי שנותרו שלמים. זאום מרברי הוא פסל שיש בגובה 2.1 מטרים שנמצא בהריסות בטיבולי, היה בידי גלריית אולם מרברי באנגליה וכיום בידי גטי.

פסל נוסף שמוצג במתחם הוא "ונוס מאזארן".

## גלריה

קובץ:060807-002-GettyVilla002.jpg|פריסטיל חיצוני
קובץ:Getty Villa SW12.jpg|פריסטיל חיצוני - פרטים אדריכליים
קובץ:060807-006-GettyVilla005courtyard.jpg|פריסטיל פנימי
קובץ:060807-004-GettyVilla003gallery.jpg|גלריה בתוך הוילה
קובץ:Lansdowne Herakles.JPG|הרקולס לנסדאון
קובץ:Getty villa 175 (6571418459).jpg|כלי זכוכית רומיים עתיקים
קובץ:Kouros Real or Fake.jpg|גטי קורוס
קובץ:Zeus Getty Villa.jpg|זאוס, מלך האלים
קובץ:Head of Athena Getty Villa.jpg|אתנה, אלת המלחמה, הציוויליזציה, החוכמה, הכוח, האסטרטגיה, המלאכה, הצדק והמיומנות
קובץ:Getty Villa SW01.jpg|דיוקן מומיה רומית-מצרית
קובץ:Getty Villa SW02.jpg|מדליון זהב רומי
קובץ:Getty Villa SW03.jpg|פסלון ברונזה רומי
קובץ:Getty Villa SW04.jpg|שבר פרסקו רומי של טווס
קובץ:Getty Villa SW05.jpg|כלי זכוכית מפוסלים רומיים
קובץ:Getty Villa SW06.jpg|ונוס וארוס בחדר השיש
קובץ:Getty Villa SW07.jpg|פסל של סירנה
קובץ:Getty Villa SW08.jpg|"הנער המנצח"
קובץ:Etruscan Lion and Swan.jpg|תליון אטרוסקי של אריה וברבור
קובץ:Etruscan Ring.jpg|טבעת זהב אטרוסקית המתארת סירנה, ספינקס והיפוקמפוס
קובץ:Getty Villa - Collection (5304880133).jpg|"מצבת הקבר של פוליס" (480 לפני הספירה)


## קישורים חיצוניים

* 
* 

## הערות שוליים

קטגוריה:לוס אנג'לס: מוזיאונים
קטגוריה:ארצות הברית: מוזיאונים לאמנות